<https://www.uvzsr.sk/index.php?option=com_content&view=article&id=5038:novela-vyhlaky-k-domacej-izolacii-a-karantene&catid=56:tlaove-spravy&Itemid=62>

|  |  |  |
| --- | --- | --- |
| Novela vyhlášky k domácej izolácii a karanténe | [Tlačiť](https://www.uvzsr.sk/index.php?view=article&catid=56:tlaove-spravy&id=5038:novela-vyhlaky-k-domacej-izolacii-a-karantene&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=f0cc1daaf54c6f10e509a39c57df29c4ceca7ec1) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| Piatok, 25. február 2022 16:50 |
| **Účinnosť:** 26. február 2022  [Link na vyhlášku](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_26.pdf)  Povinná karanténa po úzkom kontakte s pozitívnym sa od 26. februára 2022 nebude vzťahovať na žiakov základných a stredných škôl, deti v materskej škole alebo v obdobnom zariadení a na pedagogických a odborných zamestnancov pri výchove a vzdelávaní, ak:   * táto osoba nemá klinické príznaky ochorenia a * kontakt s pozitívnou osobou bol v rámci školy alebo iného obdobného zariadenia   Osoby, ktoré dovŕšili 6. rok života, musia mať po kontakte s pozitívnou osobou následne na verejnosti 10 dní prekryté horné dýchacie cesty respirátorom, ktorý môžu deti a žiaci v škole a v školskom zariadení nahradiť rúškom.  Úzke kontakty musia ďalej dodržiavať hygienu rúk a počas 10 dní obmedziť sociálny kontakt na príslušný kolektív triedy.  U detí, ktoré boli pozitívne testované, naďalej platí minimálne päťdňová domáca izolácia (v závislosti od intenzity klinických príznakov). Rovnako platí povinnosť, že u osôb od 6. roka života je následne nutné nosiť na verejnosti ďalších 5 dní respirátor, ktorý môžu deti a žiaci v škole a školskom zariadení nahradiť rúškom.  **Úrad verejného zdravotníctva Slovenskej republiky** |

<https://www.uvzsr.sk/index.php?option=com_content&view=frontpage&Itemid=1>

|  |  |  |
| --- | --- | --- |
| Novela vyhlášky k prekrytiu horných dýchacích ciest | [Tlačiť](https://www.uvzsr.sk/index.php?view=article&catid=56:tlaove-spravy&id=5039:novela-vyhlaky-k-prekrytiu-hornych-dychacich-ciest&tmpl=component&print=1&layout=default&page=&option=com_content&Itemid=1) | [E-mail](https://www.uvzsr.sk/index.php?option=com_mailto&tmpl=component&link=dd929a0b2376326d644c41c81cd63b266ffa858c) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| Nedeľa, 27. február 2022 21:49 | |
| **Účinnosť:** 28. februára 2022 [Link na vyhlášku](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_27.pdf) Od pondelka 28. februára 2022 žiaci základných a stredných škôl nebudú musieť mať počas vyučovania prekryté horné dýchacie cesty. Mimo priestorov triedy, teda v situácii, keď dochádza k premiešavaniu, musia mať žiaci naďalej prekryté dýchacie cesty minimálne rúškom.  V školách naďalej platia ďalšie opatrenia ako je napríklad samotestovanie či ranný filter. Pedagógovia musia mať v triedach naďalej prekryté dýchacie cesty minimálne rúškom.  Rúška u žiakov už nie sú v triedach povinné vo väčšine krajín EÚ. | |